|  |  |  |
| --- | --- | --- |
|  | | **5.** |
| **TÖRÖKSZENTMIKLÓS VÁROS POLGÁRMESTERÉTŐL** | | |
| **E L Ő T E R J E S Z T É S** | | |
| A Képviselő-testület 2015. július 30-i napján tartandó rendes nyilvános ülésére | | |
|  | | |
| Előterjesztő megnevezése: | Markót Imre | |
| Iktatószám: | 2-151/2015-F-1 | |
| Tárgy: | **A 3. számú fogorvosi körzet feladatainak ellátásáról** | |
| Előterjesztés jellege: | Rendelet-tervezet, **Határozat-tervezet**, Tájékoztató, Beszámoló | |
| Melléklet: | 1 db **határozat tervezet**  1 db **szerződés tervezet** | |
| Készítette: | Pozderka Judit osztályvezető | |
| Véleményezésre megküldve: | a Képviselő-testület **Szociális, Egészségügyi és Sport** Bizottsága  részére | |
| Törvényességi véleményezésre bemutatva: | 2015. július 22. | |

**Tisztelt Képviselő-testület!**

A 3. számú fogorvosi körzetet Dr. Szász Imre nyugdíjba vonulása miatt 2015. június hónaptól Dr. Gerhes Georgina a 4. számú fogorvosi körzet orvosa helyettesítéssel látja el.

Dr. Szász Imre (születési név: Szász Imre, születési hely, idő: Budapest, 1941. január 19., anyja neve: Fekete Ida) valamint a GEORG-DENTAL Kft. képviseletében Dr. Gerhes Georgina (székhely: 5200 Törökszentmiklós, Kossuth Lajos utca 126-128., cégjegyzékszám: Cg. 16-09-015539, adószám: 24808723-1-16) mint fogorvosi ellátást nyújtó szolgáltató azzal a kéréssel fordult a tisztelt képviselő-testület felé, hogy a 3. számú területi ellátási kötelezettséggel bíró fogorvosi körzeti működtetési jog átruházásához hozzájáruljon.

A közöttük létrejött előszerződés értelmében a Képviselő-testület hozzájárulása esetén Dr. Gerhes Georgina vevő megvásárolja a Dr. Szász Imre eladó tulajdonát képező praxisjogot, a feladatellátást pedig Dr. Bundhoo Pravish (anyja neve: Seeruttum Vijaya, születési hely, idő: Curepipe- Mauritius, 1988.08.16., lakcím: 1095 Budapest, Dandár u. 22/A. 6. em. 10., működési ig. száma: F/02501/15) fogszakorvos útján látja el.

Az önálló orvosi tevékenységről szóló 2000. évi II. tv. 2. § (3) bekezdése szerint a praxisjog olyan személyhez kapcsolódó vagyoni értékű jog, amely jogszabályban meghatározott feltételek fennállása esetén elidegeníthető és folytatható. Ugyanezen szakasz (8) bekezdése szerint: „A praxisjog elidegenítésére irányuló jog a praxisjog jogosultját is megilleti.”

Annak érdekében, hogy a doktornő a szükséges engedélyeket megkaphassa, az OEP-el szerződést köthessen, a feladat ellátására irányuló előzetes megállapodást kell kötnünk vele. Ennek benyújtását követően kaphatja meg a Jász-Nagykun-Szolnok Megyei Kormányhivatal Népegészségügyi Főosztályától a működési engedélyét, amely alapján megköthető vele a feladatellátásra irányuló végleges megállapodás.

**Tisztelt Képviselő-testület!**

Kérem az előterjesztés megtárgyalását és az alábbi határozati javaslat elfogadását.

Törökszentmiklós, 2015. július 22.

**Markót Imre**

**polgármester**

**\_\_\_\_\_\_/2015. (\_\_\_\_\_\_\_) K. t.**

**H a t á r o z a t**

**Az 5. számú fogorvosi körzet ellátásáról**

1. Törökszentmiklós Városi Önkormányzat Képviselő-testülete – Magyarország helyi önkormányzatairól szóló 2011. évi CLXXXIX. tv. 13. § (1) bekezdés 4. pontjában biztosított jogkörében eljárva – hozzájárul ahhoz, hogy a 3. számú fogorvosi körzetet érintően Dr. Szász Imre a tulajdonában álló praxisjogát a GEORG-DENTAL Kft. részére értékesítse.
2. Hozzájárul továbbá ahhoz, hogy a 3. számú fogorvosi körzet feladatainak ellátását a GEORG-DENTAL Kft. az általa foglalkoztatott Dr. Bundhoo Pravish fogorvos által oldja meg.
3. A 3. számú fogorvosi körzetet Dr. Bundhoo Pravish személyesen köteles ellátni.
4. A képviselő-testület felhatalmazza a Polgármestert a szükséges feladatellátási elő- és későbbi végleges - a polgármesteri hivatal jegyzője által előkészített - szerződések aláírására.

Felelős: Markót Imre polgármester

Pozderka Judit osztályvezető

Erről értesítést nyer:

1. Markót Imre polgármester
2. Dr. Majtényi Erzsébet jegyző
3. Dr. Szász Imre
4. Dr. Gerhes Georgina
5. Szervezési Osztály
6. Irattár